**Informarea corectă a cetățenilor din meniul rural cu privire la drepturilor lor și activitatea instituțiilor publice presupune cunoașterea acestora, respectiv a actelor normative care le reglementează. În acest sens, mai jos veți găsi sintetizate informații juridice utile despre subiecte precum pensiile, fondul forestier, procedura disciplinară, șomajul și ajutorul social, precum și despre animalele sălbatice și domestice, informații care vă pot fi de folos în activitatea de zi cu zi și care vă pot îmbunătăți calitatea vieții.**

**Informarea cetățenilor din mediul rural privind pensiile.**

**Legislație.** Sistemul public de pensii este reglementat în principal de Legea nr. 127/2019 privind sistemul public de pensii, de Legea nr. 263/2010 privind sistemul unitar de pensii publice, precum și de alte legi speciale.

**Instituții la care vă puteți adresa**. În situația în care doriți să formulați o cerere legată de dreptul la pensie, vă puteți adresa Casei Județeană de Pensii din raza teritorială a domiciliului fiecăruia. De asemenea, dacă aveți un conflict cu privire la dreptul la pensie vă puteți adresa Tribunalului de la domiciliul d-voastră. Deciziile emise de casele teritoriale de pensii și de care nu sunteți mulțumiți pot fi contestate, în termen de 45 de zile de la comunicare, la instanţa judecătorească competentă indicate mai sus. Cererea de chemare în judecată este scutită de la plata taxei de timbru, iar calea de atac a apelului va fi soluționată de Curtea de Apel.

**Categorii de pensii**. În sistemul public de pensii o persoană poate beneficia de o singură categorie de pensie. În sistemul public de pensii se acordă următoarele categorii de pensii:pensia pentru limită de vârstă;pensia anticipată;pensia anticipată parțială;pensia de invaliditate;pensia de urmaș.

**Pensia pentru limită de vârstă.** Vârsta standard de pensionare este de 65 de ani pentru bărbați și 63 de ani pentru femei. Stagiul minim de cotizare este de 15 ani, atât pentru femei, cât și pentru bărbați. Stagiul complet de cotizare este de 35 de ani, atât pentru femei, cât și pentru bărbați. Nevăzătorii beneficiază de pensie pentru limită de vârstă, indiferent de vârstă, dacă au realizat ca nevăzător cel puțin o treime din stagiul complet de cotizare.

**Pensia anticipată.** Pensia anticipată se cuvine, cu cel mult 5 ani înaintea împlinirii vârstei standard de pensionare, persoanelor care au realizat un stagiu de cotizare cu cel puțin 8 ani mai mare decât stagiul complet de cotizare prevăzut de prezenta lege. Cuantumul pensiei anticipate se stabilește în aceleași condiții în care se stabilește cel al pensiei pentru limită de vârstă.

**Pensia de invaliditate**. Pensia de invaliditate se cuvine persoanelor care nu au împlinit vârsta standard de pensionare și care și-au pierdut total sau cel puțin jumătate din capacitatea de muncă, din cauza accidentelor de muncă și bolilor profesionale, conform legii;neoplaziilor, schizofreniei și SIDA;bolilor obișnuite și accidentelor care nu au legătură cu munca.

**Pensia de urmaș**. Pensia de urmaș se cuvine copiilor și soțului supraviețuitor, dacă susținătorul decedat era pensionar sau îndeplinea condițiile pentru obținerea unei pensii. Soțul supraviețuitor are dreptul la pensie de urmaș pe tot timpul vieții, la împlinirea vârstei standard de pensionare, dacă durata căsătoriei a fost de cel puțin 15 ani.

**Calculul pensiilor**. Cuantumul pensiei se determină prin înmulțirea punctajului mediu anual realizat de asigurat cu valoarea unui punct de pensie.

**Informarea cetățenilor din mediul rural privind animalele sălbatice și domestice.**

**Legislație.** Măsurile necesare pentru asigurarea condițiilor de viață și bunăstare a animalelor cu sau fără deținător sunt reflementate de Legea nr.205/2004 modificată.

**Obligație.**  Deţinătorii de animale au obligaţia de a asigura acestora următoarele: un adăpost corespunzător; hrană şi apă suficiente; posibilitatea de mişcare suficientă; îngrijire şi atenţie. Deţinătorilor de animale le este interzis să aplice tratamente rele, precum: lovirea, schingiuirea şi alte asemenea cruzimi. Deţinătorii de animale pot deţine animale sălbatice, potrivit legii, numai dacă sunt autorizaţi de direcţia veterinară şi pentru siguranţa alimentelor judeţeană, respectiv a municipiului Bucureşti. Tăierea animalelor se va efectua cu respectarea prevederilor legale specifice în vigoare.

**Protecția temporară a animalelor aflate într-o situație de pericol.** Polițiștii din cadrul Poliției Române care constată că un animal se află într-o situație de pericol emit, de îndată, ordin de plasare a animalului în adăpost pentru o perioadă de 45 de zile. Ordinul de plasare a animalului în adăpost poate fi contestat de deținătorul animalului în condițiile Legii contenciosului administrativ nr. 554/2004, cu modificările și completările ulterioare.

**Despăgubiri produse de animale sălbatice.** Hotărârea nr. 1679/2008 privind modalitatea de acordare a despăgubirilor produse de animalele sălbatice, reglementează cum cetățenii a căror culturi agricole, silvice, etc. au fost distruse de animalele sălbatice, cum pot obține despăgubiri, precum și obligațiile ce revin gestionarilor fondurilor cinegetice și proprietarilor de culturi agricole, silvice și de animale domestice pentru prevenirea pagubelor.

**Fondul forestier național.** Totalitatea pădurilor, a terenurilor destinate împăduririi, a celor care servesc nevoilor de cultură, producție sau administrație silvică, a iazurilor, a albiilor pâraielor, a altor terenuri cu destinație forestieră, inclusiv cele neproductive constituie, indiferent de forma de proprietate, fondul forestier național. Fondul forestier național se administrează de Regia Națională a Pădurilor – Romsilva.

**Pădurile.** Pădurea este una din cele mai mari surse de oxigen și de aceea este foarte important ca aceasta să fie protejată, iar ca acest lucru să fie posibil este nevoie de cunoașterea legislației și de conștientizarea cetățenilor cu privire la importanța pe care o au pădurile asupra mediului înconjurător și asupra vieților acestora. Sunt considerate păduri, în sensul prezentului cod, și sunt incluse în fondul forestier național terenurile cu o suprafață de cel puțin 0,25 ha, acoperite cu arbori; arborii trebuie să atingă o înălțime minimă de 5 m la maturitate în condiții normale de vegetație. Este interzisă includerea pădurilor în intravilan. Persoanele fizice care constată incendii în fondul forestier național sunt obligate să le anunțe imediat la numărul unic de urgență și să participe la stingerea lor. Persoanele fizice și/sau juridice care au în proprietate terenuri forestiere se pot constitui în asociații, potrivit legii.

**Controlul circulației materialelor lemnoase** se efectuează de către:personalul silvic, ofițeri, subofițeri și agenți din cadrul Poliției Române, Poliției de Frontieră Română și Jandarmeriei Române; personalul cu atribuții de control din cadrul Agenției Naționale de Administrare Fiscală. Materialele lemnoase găsite în circulație fără documentele specifice de transport, cu documente specifice de transport a căror valabilitate a expirat sau care nu au înscrisă proveniența legală se confiscă. Se interzic primirea, depozitarea, prelucrarea, transportul și comercializarea materialelor lemnoase fără documente specifice de transport ale acestora sau cu documente din care nu rezultă cu certitudine proveniența legală a acestora.

**Constituie infracțiuni silvice** și se pedepsesc cu închisoarea potrivit Legii nr.46/2008 următoarele fapte꞉ ruperea, distrugerea, degradarea ori scoaterea din rădăcini, fără drept, de arbori, puieți sau lăstari din fondul forestier național, Tăierea fără drept de arbori din fondul forestier national, folosirea dispozitivelor speciale de marcat prevăzute la art. 63 fără drept sau cu nerespectarea reglementărilor, pășunatul în pădurile sau în suprafețele de pădure în care acesta este interzis, Furtul de arbori doborâți sau rupți de fenomene naturale

**Informarea cetățenilor din mediul rural privind fondul forestier**

**Fondul forestier național.** Totalitatea pădurilor, a terenurilor destinate împăduririi, a celor care servesc nevoilor de cultură, producție sau administrație silvică, a iazurilor, a albiilor pâraielor, a altor terenuri cu destinație forestieră, inclusiv cele neproductive constituie, indiferent de forma de proprietate, fondul forestier național. Fondul forestier național se administrează de Regia Națională a Pădurilor – Romsilva.

**Pădurile.** Pădurea este una din cele mai mari surse de oxigen și de aceea este foarte important ca aceasta să fie protejată, iar ca acest lucru să fie posibil este nevoie de cunoașterea legislației și de conștientizarea cetățenilor cu privire la importanța pe care o au pădurile asupra mediului înconjurător și asupra vieților acestora. Sunt considerate păduri, în sensul prezentului cod, și sunt incluse în fondul forestier național terenurile cu o suprafață de cel puțin 0,25 ha, acoperite cu arbori; arborii trebuie să atingă o înălțime minimă de 5 m la maturitate în condiții normale de vegetație. Este interzisă includerea pădurilor în intravilan. Persoanele fizice care constată incendii în fondul forestier național sunt obligate să le anunțe imediat la numărul unic de urgență și să participe la stingerea lor. Persoanele fizice și/sau juridice care au în proprietate terenuri forestiere se pot constitui în asociații, potrivit legii.

**Controlul circulației materialelor lemnoase** se efectuează de către:personalul silvic, ofițeri, subofițeri și agenți din cadrul Poliției Române, Poliției de Frontieră Română și Jandarmeriei Române; personalul cu atribuții de control din cadrul Agenției Naționale de Administrare Fiscală. Materialele lemnoase găsite în circulație fără documentele specifice de transport, cu documente specifice de transport a căror valabilitate a expirat sau care nu au înscrisă proveniența legală se confiscă. Se interzic primirea, depozitarea, prelucrarea, transportul și comercializarea materialelor lemnoase fără documente specifice de transport ale acestora sau cu documente din care nu rezultă cu certitudine proveniența legală a acestora.

**Constituie infracțiuni silvice** și se pedepsesc cu închisoarea potrivit Legii nr.46/2008 următoarele fapte꞉ ruperea, distrugerea, degradarea ori scoaterea din rădăcini, fără drept, de arbori, puieți sau lăstari din fondul forestier național, Tăierea fără drept de arbori din fondul forestier national, folosirea dispozitivelor speciale de marcat prevăzute la art. 63 fără drept sau cu nerespectarea reglementărilor, pășunatul în pădurile sau în suprafețele de pădure în care acesta este interzis, Furtul de arbori doborâți sau rupți de fenomene naturale.

**Informarea cetățenilor din mediul rural privind procedura disciplinară.**

**Răspunderea disciplinară.** Angajatorul dispune de prerogativă disciplinară, având dreptul de a aplica, potrivit legii, sancţiuni disciplinare salariaţilor săi ori de câte ori constată că aceştia au săvârşit o abatere disciplinară.  Abaterea disciplinară este o faptă în legătură cu munca şi care constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, regulamentul intern, contractul individual de muncă sau contractul colectiv de muncă aplicabil, ordinele şi dispoziţiile legale ale conducătorilor ierarhici.

**Sancțiunile disciplinare**. Sancțiunile disciplinare pe care le poate aplica angajatorul in cazul în care salariatul săvârșește o abatere disciplinară sunt: avertismentul scris; retrogradarea din funcție, cu acordarea salariului corespunzător funcției în care s-a dispus retrogradarea, pentru o durată ce nu poate depăși 60 de zile; reducerea salariului de bază pe o durată de 1-3 luni cu 5-10%; reducerea salariului de bază și/sau, după caz, și a indemnizației de conducere pe o perioadă de 1-3 luni cu 5-10%; desfacerea disciplinară a contractului individual de muncă. Sancțiunea disciplinară se radiază de drept în termen de 12 luni de la aplicare, dacă salariatului nu i se aplică o nouă sancțiune disciplinară în acest termen.

**Cercetarea disciplinară.** Pentru efectuarea cercetării disciplinare, angajatorul va desemna o persoană sau va stabili o comisie ori va apela la serviciile unui consultant extern specializat în legislația muncii, pe care o/îl va împuternici în acest sens. În vederea desfășurării cercetării disciplinare prealabile, salariatul va fi convocat în scris de către persoana desemnată precizându-se obiectul, data, ora și locul întrevederii. Neprezentarea salariatului la convocarea facută fără un motiv obiectiv dă dreptul angajatorului să dispuna sanctionarea, fara efectuarea cercetarii disciplinare prealabile. În cursul cercetării disciplinare prealabile salariatul are dreptul să formuleze și să susțină toate apărările în favoarea sa și să ofere comisiei sau persoanei împuternicite să realizeze cercetarea toate probele și motivațiile pe care le consideră necesare, precum și dreptul să fie asistat, la cererea sa, de către un consultant extern specializat în legislația muncii sau de către un reprezentant al sindicatului al cărui membru este.

**Decizia de sancționare**. Angajatorul dispune aplicarea sanctiunii disciplinare printr-o decizie emisa in forma scrisa, in termen de 30 de zile calendaristice de la data luarii la cunostinta despre savarsirea abaterii disciplinare, dar nu mai tarziu de 6 luni de la data savarsirii faptei. Decizia de sanctionare se comunica salariatului in cel mult 5 zile calendaristice de la data emiterii si produce efecte de la data comunicarii. Comunicarea se preda personal salariatului, cu semnatura de primire, ori, in caz de refuz al primirii, prin scrisoare recomandata, la domiciliul sau resedinta comunicata de acesta. Decizia de sanctionare poate fi contestata de salariat la instantele judecatoresti competente in termen de 30 de zile calendaristice de la data comunicarii.

**Instituții responsabile.** Instituția responsabilă de soluționarea petițiilor și a reclamațiilor privind procedura disciplinară este Inspectoratul Teritorial de Muncă, iar instituțiile responsabile de soluționarea litigiilor privind procedura disciplinară sunt tribunalul și Curtea de Apel.

**Informarea cetățenilor din mediul rural privind somajul și ajutorul social.**

**Ajutorul social.** Familiile şi persoanele singure, cetăţeni români, au dreptul la un venit minim garantat ca formă de asistenţă socială. Venitul minim garantat se asigură prin acordarea ajutorului social lunar, în condiţiile prevăzute de Legea nr.416/2001 modificată. La stabilirea venitului net lunar al familiei sau, după caz, al persoanei singure se iau în considerare toate veniturile pe care membrii acesteia le-au realizat în luna anterioară depunerii cererii, inclusiv cele care provin din drepturi de asigurări sociale de stat, asigurări de şomaj, indemnizaţii, alocaţii şi ajutoare cu caracter permanent, indiferent de bugetul din care se suportă, obligaţii legale de întreţinere şi alte creanţe legale, cu anumite excepții.

**Cerere ajutor social.** Ajutorul social se acordă pe bază de cerere şi declaraţie pe propria răspundere, însoţite de actele doveditoare privind componenţa familiei şi veniturile membrilor acesteia. Titularul ajutorului social este reprezentantul familiei, iar beneficiarul ajutorului social este familia. Cererea de acordare a ajutorului social şi declaraţia pe propria răspundere se înregistrează la primarul localităţii în a cărei rază teritorială îşi are domiciliul sau reşedinţa titularul și se soluţionează în termen de maximum 30 de zile de la data înregistrării. În vederea verificării îndeplinirii de către solicitant a condiţiilor de acordare a ajutorului social, primarul dispune în mod obligatoriu efectuarea anchetei sociale, în termen de 15 zile lucrătoare de la data înregistrării cererii.

**Șomaju**l. Atunci când o persoană aptă de muncă rămâne fără slujbă, din motive ce nu țin de ea, și nu mai are venituri are dreptul potrivit Legii nr.76/2002 să solicite Agenției Teritorială pentru Ocupare Forței de muncă plata unei indemnizații de șomaj. Absolvenții de peste 16 ani și fără loc de muncă beneficiază de un **ajutor de șomaj de 250 de lei,** sumă care se acordă timp de **șase luni.**

**Cerere indemnizație șomaj.** La cererea de acordare a indemnizației de șomaj trebuie atașate și următoarele acte꞉ actul de identitate, în original; actele de studii şi de calificare, în original şi în copie; adeverinţă medicală din care să rezulte că persoana este clinic sănătoasă sau aptă de muncă ori că are eventuale restricţii medicale;acte eliberate de organele financiare teritoriale, din care să rezulte că persoana nu realizează venituri sau că realizează, din activităţi autorizate legal, venituri mai mici decât valoarea ISR.

**Prin urmare, informarea cetățenilor presupune un drept la informare a cetățeanului. Un cetățean informat este un om care cunoaște legea, drepturile, obligațiile și modul în care acestea pot fi exercitate, reușind astfel să se apare împotriva unor eventuale abuzuri. De asemenea, cetățenii trebuie să aibă o reprezentare clară și concretă a modului în care autoritățile publice își desfășoară activitatea, dar și cu privire la actele care pot fi eliberate de acestea pentru asigurarea unor drepturi stabilite de prevederile legale.**

**Principii orizontale.** În cadrul proiectului se urmărește respectarea următoarelor principia orizontale.

**Dezvoltarea durabilă**. Fiecare dintre noi putem contribui la dezvoltarea durabilă. Se poate vorbi de o gândire de durată atunci când se colectează (depun) deșeuri din plastic sau hârtie în locurile special amenajate.

Deși inițial dezvoltarea durabilă s-a vrut a fi o soluție la criza ecologică determinată de intensa exploatare industrială a resurselor și degradarea continuă a mediului și căuta deci în primul rând prezervarea calității mediului înconjurător, în prezent conceptul s-a extins asupra calității vieții în complexitatea sa, și sub aspect economic și social. Strategia Europeană de Dezvoltare Durabilă propune o viziune a dezvoltării României în perspectiva următoarelor două decenii, cu obiective care transced opţiunile politice conjuncturale: Orizont 2013: Încorporarea organică a principiilor şi practicilor dezvoltării durabile în ansamblul programelor şi politicilor publice ale României ca stat membru al Uniunii Europene; Orizont 2020: Atingerea nivelului mediu actual al ţărilor Uniunii Europene la principalii indicatori ai dezvoltării durabile; Orizont 2030: Apropierea semnificativă a României de nivelul mediu din acel an al ţărilor membre ale Uniunii Europene din punct de vedere al dezvoltării durabile.

Prin proiect sunt prevăzute dotările necesare unei colectări selective a deșeurilor incercându-se astfel să se evite sursele de poluare. La locațiile de implementare a proiectului sunt amplasate atenționări speciale pentru persoanele care poluează, iar punerea în aplicare a măsurilor de pedepsire a poluatorilor vor fi aplicate de către instituțiile abilitate.

**Atenuarea și adaptarea la schimbările climatice**. Deși scopul proiectului nu este acela de a aduce investitii de mediu, în toata perioada implementării proiectului cât și în perioada de sustenabilitate a acestuia se va ține cont de regulamentele naționale privinde vitarea surselor de poluare, protecția biodiversității, reducerea emisiilor de gaze poluante etc. În ceea ce privește reziliența la dezastre, prin proiect va fi organizat un eveniment de informare a persoanelor din grupul țintă în cadrul unei sesiuni de informare în care vor fi prezentate aspecte privind prevenirea și reducerea riscurilor de inundații și incendii.

**Egalitatea de șanse**. Prin intermediul acestui principiu este conferită libertatea oricărei persoane de a-și dezvolta capacităţile personale şi să aleagă fără limitări impuse de roluri stricte. Conceptul are la bază asigurarea participării depline a fiecărei persoane la viața economică și socială, fără deosebire de origine etnică, sex, religie, vârstă, dizabilități sau orientare sexuală. Dreptul la egalitate de şanse este un drept fundamental în cadrul Uniunii Europene.

**Protecția biodiversității.** Proiectul respectă și aplică principiile dezvoltării durabile prin utilizarea eficientă și ratională a resurselor, cu respectarea legislației în vigoare în ceea ce privește păstrarea, conservarea, folosirea “durabilă” a resurselor naturale. În cadrul proiectului se utilizează comunicarea electronica între echipele proiectului și se încurajează transmiterea documentelor se se realizeze in format electronic, iar multiplicarea materialelor și printarea să se realizeze doar în situații absolut necesare și atunci să se folosească hârtie reciclată.

**Nediscriminare**. Proiectul respectă în toate etapele sale principiul nediscriminării, astfel că, în toate operațiunile sale (management, identificare a grupurilor țintă, etc.), respectă principiile non-discriminării, adoptând politicile și practicile prin care să nu se realizeze nici o deosebire, excludere, restricție sau preferință pe criterii de rasă, naționalitate, etnie, limbă, religie, categorie socială, convingeri, sex, orientare sexuală, vârstă, dizabilitate, boli cronice contagioase,

apartenență la o categorie defavorizată, precum și orice alt criteriu care are ca scop sau ca efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege în domeniul politic, economic, social și cultural sau în orice alte domenii ale vieții publice.